ระเบียบกระทรวงมหาดไทยระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒)พ.ศ. ๒๕๕๘ โดยที่เป็นการสมควรแก้ไขเพิ่มเติมระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕อาศัยอำนาจตามความในมาตรา ๖ มาตรา ๗๔ และมาตรา ๗๖แห่งพระราชบัญญัติองค์การบริหารส่วนจังหวัด พ.ศ. ๒๕๔๐ มาตรา ๖๗ มาตรา ๖๙ และมาตรา๗๗ แห่งพระราชบัญญัติเทศบาล พ.ศ. ๒๔๙๖ มาตรา ๕มาตรา ๘๕ และมาตรา ๘๘ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ รัฐมนตรีว่าการกระทรวงมหาดไทยออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้เพิ่มบทนิยามคำว่า เจ้าหน้าที่ดำเนินการคัดเลือกระหว่างบทนิยามคำว่า คณะกรรมการ และ ค่าใช้จ่ายในการคัดเลือกพนักงานและลูกจ้าง ในข้อ ๔ของระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕เจ้าหน้าที่ดำเนินการคัดเลือก หมายความว่าผู้ซึ่งประธานคณะกรรมการคัดเลือกแต่งตั้งให้ปฏิบัติหน้าที่ต่าง ๆอันเกี่ยวกับการดำเนินการคัดเลือกพนักงานและลูกจ้างแต่ไม่หมายความรวมถึงผู้ที่มาตรฐานกำหนดตำแหน่งกำหนดให้มีหน้าที่เกี่ยวกับการคัดเลือกพนักงานและลูกจ้างในส่วนราชการหรือหน่วยงานนั้นข้อ ๔ ให้ยกเลิกความในบทนิยามคำว่า ค่าใช้จ่ายในการคัดเลือกพนักงานและลูกจ้าง และคำว่าค่าสมนาคุณ ในข้อ ๔ของระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕ และให้ใช้ความต่อไปนี้แทนค่าใช้จ่ายในการคัดเลือกพนักงานและลูกจ้าง หมายความว่า ค่าเบี้ยประชุม ค่าพาหนะของคณะกรรมการ ค่าใช้สถานที่และค่าใช้จ่ายอื่น ๆ ที่เกี่ยวข้อง และให้หมายความรวมถึงค่าสมนาคุณด้วยค่าสมนาคุณ หมายความว่าค่าตอบแทนการออกข้อสอบ การตรวจกระดาษคำตอบ การสอบสัมภาษณ์การตรวจประเมินเอกสารผลงานทางวิชาการ การประเมินบุคคล การทดสอบการปฏิบัติงานการทดสอบสมรรถภาพร่างกาย ค่าทดสอบสมรรถนะทางการบริหารและค่าตอบแทนเจ้าหน้าที่ดำเนินการคัดเลือกข้อ ๕ ให้ยกเลิกความในวรรคสองของข้อ ๕ของระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕ และให้ใช้ความต่อไปนี้แทนกรรมการที่เป็นผู้บริหารหรือเป็นพนักงานสังกัดองค์กรปกครองส่วนท้องถิ่นที่ดำเนินการคัดเลือกพนักงานและลูกจ้างนั้นให้ได้รับเฉพาะค่าสมนาคุณข้อ ๖ ให้เพิ่มความต่อไปนี้เป็นข้อ ๗/๑ และข้อ๗/๒ของระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่นพ.ศ. ๒๕๕๕ข้อ ๗/๑ ให้กรรมการที่ทำหน้าที่สอบสัมภาษณ์ตรวจประเมินเอกสารผลงานทางวิชาการ ประเมินบุคคล ทดสอบการปฏิบัติงานทดสอบสมรรถภาพร่างกาย ทดสอบสมรรถนะทางการบริหาร เจ้าหน้าที่ดำเนินการคัดเลือกได้รับค่าสมนาคุณตามอัตราบัญชีค่าสมนาคุณท้ายระเบียบนี้ข้อ ๗/๒ องค์กรปกครองส่วนท้องถิ่นที่ดำเนินการคัดเลือกพนักงานและลูกจ้างซึ่งมีผู้สมัครเป็นจำนวนมากจำเป็นต้องหาสถานที่ เจ้าหน้าที่ให้เพียงพอต่อการดำเนินการและหน่วยงานที่ให้บริการสถานที่ มีการเรียกเก็บค่าใช้สถานที่ ค่าตอบแทนเจ้าหน้าที่ให้องค์กรปกครองส่วนท้องถิ่นเบิกจ่ายค่าใช้สถานที่ ค่าจัดสถานที่ค่าตอบแทนเจ้าหน้าที่ และค่าใช้จ่ายอื่นที่เกี่ยวข้องกับการใช้สถานที่เพื่อดำเนินการคัดเลือกได้ตามอัตราที่หน่วยงานที่ให้บริการเรียกเก็บ ทั้งนี้ให้พิจารณาสถานที่ของทางราชการเป็นลำดับแรกก่อนหากมีความจำเป็นต้องใช้สถานที่ที่มิใช่ของทางราชการให้อยู่ในดุลพินิจของหัวหน้าส่วนราชการที่จะพิจารณาตามความจำเป็นเหมาะสมและประหยัด เพื่อประโยชน์ของทางราชการประกาศณ วันที่ ๒๔ มิถุนายน พ.ศ. ๒๕๕๘พลเอกอนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑. บัญชีค่าสมนาคุณท้ายระเบียบกระทรวงมหาดไทยว่าด้วยค่าใช้จ่ายการคัดเลือกพนักงานและลูกจ้างขององค์กรปกครองส่วนท้องถิ่น(ฉบับที่ ๒) พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๙ กรกฎาคม ๒๕๕๘ปุณิกา/ผู้ตรวจ๑๕ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๕๗ ง/หน้า ๑/๗ กรกฎาคม ๒๕๕๘